Hof sê oor EFF se aansoek teen OVKDie Pretoriase hooggeregshof het Dinsdag uitspraak gelewer in die aansoek van die EFF rakende ŉ interdik oor die betaling van ŉ deposito aan die Onafhanklike Verkiesingskommissie (OVK). Die hooggeregshof het die Ekonomiese Vryheidsvegters (EFF) se aansoek met koste van die hand gewys. Die hof het ook gesê die aansoek is nie dringend nie. Die EFF wou nie ‘n deposito van R600 000 betaal wanneer hy sy kandidaatlys vir vanjaar se nasionale verkiesing indien nie. Maroela Media het vroeër berig Julius Malema, leier van die EFF, het aangedui daar moet ander metodes buiten geld wees wat ŉ party se erns aandui. Hy het ook gesê die OVK voer ŉ oorlog teen armes. Die EFF is bereid om aan die eise te voldoen indien die verkiesingsliggaam ŉ bedrag van tussen R100 en R200 voorstel. Lees ook: Uitspraak voorbehou in EFF-saak; joernaliste gedreig EFF-ondersteuner sterf buite hof EFF in hof oor OVK-deposito EFF gaan nie OVK-deposito betaal nie EFF hof toe oor OVK